РАЙОННА ИЗБИРАТЕЛНА КОМИСИЯ

БЛАГОЕВГРАД

 П Р О Т О К О Л № 3 / 18.02.2021г.

ИЗБОРИ ЗА НАРОДНО СЪБРАНИЕ

На 18 ФЕВРУАРИ 2021 г. от 18:00 часа се проведе заседание на Районната избирателна комисия Благоевград, при следния

 Д н е в е н р е д:

1. Проекти на решения
* определяне на броя на членовете на СИК в изборния район
* разпределение на членовете на РИК
1. Доклад по писма
2. Разни.

ПРИСЪСТВАХА:

Мартин Бусаров, Йордан Симонски, Вилислав Балев, Галена Манова-Узунова, Елена Панчева, Антоанета Богданова, Стоян Терзийски, Мартин Лалев, Антоанета Кръстева, Тина Кълбова, Валентин Бошкилов, Стоян Христов, Емилия Десподска, Иван Бусаров, Мартин Бориков, Мустафа Сирачки, Живко Янев, Светослава Тезриянова-Михайлова, Емил Тодоров.

ОТСЪСТВАЩИ: няма

Заседанието бе открито в 18:00 ч. и председателствано от Мартин Бусаров - председател на комисията.

Мартин Бусаров:

Скъпи колеги, откривам заседанието на Районната избирателна комисия – Благоевград.

Запознати сте с проекта за дневен ред:

Колеги, който е съгласен с предложения дневен ред , моля да гласува.

Гласували 19 членове, от които »ЗА» 19 , »ПРОТИВ» няма.

Дневният ред е приет.

М.Бусаров:

Колеги, докладвам, че все още ЦИК не ни е отговорил, изпратили сме своевременно до писмо, с което сме поискали допълнително един технически сътрудник, в момента в който получим положителен отговор, ще вземем решение да го назначим.

По точка 1 от дневния ред

М. Бусаров: Колеги трябва да имате предвид Решение 2062-НС от 16.02.2021 г. на ЦИК, то се отнася до назначаване съставите на СИК за изборита на народни представители на 04.04.2021 г. По първа точка от решението е ясно, че следва да назначим до 01.03.2021 г. съставите на тези комисии. Втора точка незабавно след влизане в сила на Заповедта на Кмета за определяне броя на секциите във всяка община, РИК със свое решение определя броя на членовете във всяко СИК, съобразно броя но избирателите в съответната секция, както и разпределението на местата в СИК и техните ръководства между партиите и коалициите на територията на общината или района.

Секциите до 500 човека са със 7 члена, секциите над петстотин са с 9 члена, подвижна секция – 7. Според това наше решение общините ще направят консултации

Колеги имате ли някакви предложения?

Стоян Христов: Имам предложение по отношение на подвижните секции, считам, че техния брой членове следва да е в минимален състав, на минимума на членовете на техните секции, защото много трудно ще могат да си организират попълване на състава. Не бива да имаме максимума на тези секции според мен.

Велислав Балев: Ако намалим броя на членовете на 5 това ще доведе до дискусия между представителите на партиите и една политическа сила ще остане висяща, аз мисля, че би трябвало да са 7 члена, така ще бъде запазено представителството на всяка партия.

Стоян Терзийски: Имаме шест парламентарно представени партии и ако направим 5 члена, една партия увисва. Според методиката следва да има представител минимум по един човек от всяка партия.

Елена Панчева: Най-вероятно ще имаме спор, ако направим подвижните секции с 5 члена.

Валентин Бошкилов: Според чл. 12 на Решение 2062-НС от 16.02.2021 г. на ЦИК се дава право до 7 члена при избиратели до 500 и 9 члена при избиратели над 500. Тук има формулиран буфер, така че ние трябва да се съобразим с този буфер и хубавото е членовете на подвижните секции да са повече, за да може да спазим този буфер. Ако направим подвижните секции с по 5 члена ще изгубим този буфер. Следва да се съобразим с чл. 12 на Решение 2062-НС от 16.02.2021 г. на ЦИК. Предлагам подвижните секции да са със 7 члена, за да се запази този буфер иначе ще влезем в много тежко противоречие.

М. Бусаров: Колеги предлагам Ви проект за решение с №12-НС/18.02.2021 г.

 РЕШЕНИЕ
 № 12-НС
Благоевград, 18.02.2021

ОТНОСНО: Определяне броя на членовете на СИК в изборен район 01 Благоевградски за произвеждане на изборите за НАРОДНО СЪБРАНИЕ на 04 април 2021 г.

На основание чл. 72, ал. 1,т. 1 и т. 6  от Изборния кодекс и във връзка с чл. 92, ал. 4 и ал. 5, във връзка с решение № 2062-НС/16.02.2021 г. на ЦИК и при спазване на законоустановения кворум, Районната избирателна комисия-Благоевград

РЕШИ:

1. Определя общия брой на членовете на СИК, включително председател, зам.председател и секретар, съобразно броя на избирателите в съответните секции, находящи се на територията на изборен район 01 Благоевградски, както следва:
* За секции с до 500 избиратели включително – 7 членове;
* За секции с над 500 избиратели – 9 членове;
* За подвижна СИК – 7 членове.

 Решението бе взето единодушно в 18:15 часа.

Настоящото решение подлежи на обжалване пред Централна избирателна комисия в срок 3 /три/ дни от обявяването му.

Мартин Бусаров: Отивам заедно с АЙ ти специалиста да публикувам решението на сайта, за да могат общините да ползват решението за консултациите.

Йордан Симонски ще продължи да ръководи заседанието по следващите точки от дневния.

Мартин Бусаров излиза от залата.

Иван Бусаров: Колеги трябва да тръгвам

 Членовете остават 17.я

Йордан Симонски: Разпределение на членовете на РИК по общини. Това е стара традиция, наложили сме успешна форма за работа. С оглед на това по кооперативно да се работи с отделните общини, всеки да знае за коя община отговаря, създава си контактите и от тук нататък движи всички въпроси, които са свързани със срокове и всичко, което е свързано с подготовката на изборите в съответната община.

В залата влиза Мартин Бусаров

Членовете стават 18

Разпределението на членовете н РИК по общини е както следва:

|  |  |
| --- | --- |
| ***ЧЛЕН НА РИК 01*** | ***ОБЩИНА*** |
| МАРТИН БОРИКОВ | БАНСКО |
| ЕМИЛ ТОДОРОВ | БЕЛИЦА |
| ВИЛИСЛАВ БАЛЕВАНТОАНЕТА БОГДАНОВАСВЕТОСЛАВА ТЕРЗИЯНОВА-МИХАЙЛОВА | БЛАГОЕВГРАД |
| СТОЯН ТЕРЗИЙСКИ | ГОЦЕ ДЕЛЧЕВ |
| ИВАН БУСАРОВ | ГЪРМЕН |
| ЖИВКО ЯНЕВ | КРЕСНА |
| АНТОАНЕТА КРЪСТЕВАСТОЯН ХРИСТОВ | ПЕТРИЧ |
| ЕЛЕНА ПАНЧЕВА | РАЗЛОГ |
| МАРТИН ЛАЛЕВГАЛЕНА МАНОВА-УЗУНОВА | САНДАНСКИ |

|  |  |
| --- | --- |
| МУСТАФА    СИРАЧКИ       |                САТОВЧА |
| ТИНА КЪЛБОВА |  СИМИТЛИ |
| ЕМИЛИЯ ДЕСПОДСКА |  СТРУМЯНИ |
| СТОЯН         ХРИСТОВ      | ХАДЖИДИМОВО  |
| ВАЛЕНТИН БОШКИЛОВ |  ЯКОРУДА |

Мартин Бусаров: Колеги по точка 2 от дневния ред – доклади по писма, Ви докладвам, че с днешна дата в РИК - Благоевград е постъпило писмо от Директора на РЗИ – Благоевград, с което ни уведомява, че следва да изготвим списък в най-кратки срокове с членовете на СИК, които желаят да бъдат ваксинирани. Тъй като до 01.03. 2021 г. ние ще назначим членовете на СИК, консултациите с партиите са до 22.02.2021 г., което означава, че в понеделник е последния ден на консултациите и ще имаме имена от консултациите при кметовете до 22-23.02.2021 г. До 24-25.02.2021 г. имената на членовете ще постъпят в РИК и ние съвсем спокойно този месец можем да си изготвим списъка. В тази връзка апелирам отговорниците по общини да се обадят още утре на съответните секретари на Общините. Позвънете им, уведомете ги, че имаме такова писмо от РЗИ – Благоевград и ги помолете да засилят партиите, които ще се явяват на консултации и да спрем тази порочна практика, консултациите да се правят без поименен списък, една седмица по-късно. Ваксинацията е сериозен процес, ако има желаещи от секциите, за да им дадем възможност да се ваксинират знаете трябва да има период от близо 30 дена, за да може да се случи както трябва ефекта от ваксинирането - 21 дена за ваксина и 10 дена за изграждане на имунитет. 04.04.2021 г. е изборния ден, на 03.04.2021 г. членовете на СИК ще получават книжа и материали. На 01.03.2021 г. следва да ги назначим и от 03.03.2021 г. следва да започне ваксинацията. За да стане това и за да има подготовка РЗИ, все пак малко под 6000 човека ще бъдат, трябва да сме готови да направим списък за всички желаещи. Имаме изпратени имена и контакти на техническите екипи от Общините, за това още утре, в рамките на работния ден, позвънете на дежурните лица от Общините, на Секретарите или на този, който отговаря за съответната Община и им напомнете, че трябва да имат на консултациите поименни списъци. Там където нямат готовност, ги помолете да кажат на партийните представители да изготвят такива актуални списъци. Тези списъци ще предадем после за ваксинации.

Стоян Терзийски: г-н Председател, освен поименен списък ние трябва да знаем кой желае да се ваксинира и кой не иска.

Мартин Бусаров: За това Ви казвам да се чуете със Секретарите и да им кажете да дадат реални списък с имена на членове, които желаят да се ваксинират.

Мартин Бусаров: Колеги, следва да се произнесем с решение за регистрация на Инициативен комитет. С дата 17.02.2021 г. има постъпило заявление. Пламен Масарлиев се казва независимият кандидат за народен представител. Всички изискуеми документи са приложени, в съответствие с изискването на Изборния кодекс. Има учредяване, има спесимени на четиримата лица, които са в комитета, имаме банкова сметка, документ за платен депозит, решение кой ще представлява комитета и решение кой ще отговаря за приходи и разходи.

Мартин Бусаров: Колеги предлагам Ви проект за решение с №13-НС/18.02.2021 г.

 РЕШЕНИЕ
 № 13-НС

 Благоевград, 18.02.2021

ОТНОСНО: регистриране на Инициативен комитет за издигане на Пламен Владимиров Масарлиев като независим кандидат за народен представител за участие в изборите за народни представители на 04 април 2021 г. в изборен район 01 Благоевградски

Постъпило е заявление / Приложение-59 НС / от инициативен комитет, заведено с вх. № 23/17.02.2021 г. във входящия регистър на РИК 01 – Благоевград и с вх. №1/17.02.2021 г. във входящия регистър/Приложение-62 НС/  на инициативните комитети за издигане на независим кандидат за народен представител за участие в изборите за народни представители на 04 април  2021 г.

Заявлението /Приложение- 59 НС/  е подписано от четирима избиратели, в състав: Къдри Ахмедов Уланов,ЕГН:\*\*\*\*\*\*\*, Бисер Симеонов Младенов, ЕГН:\*\*\*\*\*\*\*,  Николай Иванов Вангелов, ЕГН:\*\*\*\*\*\*\*,  Денислав Найчов Илиев, ЕГН:\*\*\*\*\*\*\*.

Към заявлението /Приложение - 59 НС/   са приложени:

1. Решение за създаване на инициативен комитет и за определяне на лицето, което да го представлява – Къдри Ахмедов Уланов, ЕГН:\*\*\*\*\*\*\*.;
2. Декларации по образец (Приложение№ 61 НС) - 4 бр.;
3. Банков документ по чл. 129, ал. 1 от ИК за внесен депозит- издаден от Банка ДСК – клон Благоевград;
4. Образци от подписите на членовете на инициативния комитет,нотариално заверени – 4 бр.;
5. Удостоверение за новооткрита банкова сметка  по чл. 153, ал. 4, т. 6 ИК с изх №0101-20-00164/17.02.2021 г. издадена от издаден от Банка ДСК – клон Благоевград;
6. Информация относно Къдри Уланов , ЕГН:\*\*\*\*\*\*\* и Денислав Илиев, ЕГН:\*\*\*\*\*\*\*- определени като лица, които ще отговарят за приходите, разходите и счетоводната отчетност на инициативния комитет.

Районната избирателна комисия Благоевград прегледа приложените документи и констатира, че са налице изискванията на чл. 153 от Изборния кодекс и Решение №1995-НС/08.02.2021 г. на ЦИК за регистрация на инициативни комитети за участие в изборите за народни представители на 04 април  2021 г.

На основание чл. 72, ал. 1, т. 7 във връзка с чл. 152, т. 2 от Изборния кодекс и във връзка с Решение №1995-НС/08.02.2021 г. на ЦИК,  при спазване на законоустановения кворум, Районна избирателна комисия-Благоевград

**Р Е Ш И:**

1. РЕГИСТРИРА инициативен комитет в състав:

Къдри Ахмедов Уланов,ЕГН:\*\*\*\*\*\*\*;

Бисер Симеонов Младенов, ЕГН:\*\*\*\*\*\*\*,

Николай Иванов Вангелов, ЕГН:\*\*\*\*\*\*\*,

Денислав Найчов Илиев, ЕГН:\*\*\*\*\*\*\*

за издигане на Пламен Владимиров Масарлиев, ЕГН \*\*\*\*\*\*\*\*\*\*,  независим кандидат за народен представител в изборите за народни представители на 04 април 2021 г, в  изборен район 01 Благоевградски.

        2.ИЗДАВА удостоверение за регистрацията на инициативния комитет за издигане Пламен Владимиров Масарлиев, ЕГН \*\*\*\*\*\*\*\*\*\*,  независим кандидат за народен представител в изборите за народни представители на 04 април 2021 г, в изборен район 01 Благоевградски /приложение 64-НС от изборните книжа/.

Решението беше взето единодушно в 18.30 часа.

Настоящето решение подлежи на обжалване пред Централната избирателна комисия в срок до 3 /три/ дни от обявяването му.

Колеги, изчерпахме дневния ред. Закривам заседанието на РИК

Председател : Секретар:

Мартин Бусаров Галена Манова - Узунова

==================================================================================